ລັດຖະບານ ກຳປູເຈຍ ໄດ້ນຳໃຊ້ຫຼາຍມາດຕະການແກ້ໄຂ ເພື່ອປ້ອງກັນການລະບາດຂອງພະຍາດ COVID-19, ຢຸດເຊົາການຕິດເຊື້ອ, ແລະ ພະຍາຍາມເອົາຊະນະສິ່ງທ້າທາຍອັນໃຫຍ່ຫຼວງໃນປະຈຸບັນ, ລວມທັງຊຸກຍູ້ການສັກຢາຕ້ານພະຍາດ COVID-19 ແລະ ການຂະຫຍາຍການທົດສອບວິເຄາະ; ການປິດລ້ອມນະຄອນຫຼວງ Phnom Penh ແລະ ເມືອງ Ta Khmao ແລະ Preah Sihanouk; ກຳນົດ “ເຂດອັນຕະລາຍ" ເປັນສະຖານທີ່ທີ່ຕ້ອງການສ້າງຄວາມເຂັ້ມແຂງ ໃນການແຍກອອກຫ່າງທາງສັງຄົມ. ບັນດາເຂດຕະຫຼາດ ຖືກບັງຄັບໃຫ້ປິດ, ໂຮງງານ ແລະ ສະຖານທີ່ຜະລິດຫລາຍແຫ່ງຕ້ອງຢຸດການເຄື່ອນໄຫວ. ສະພາບການນີ້ ເຮັດໃຫ້ຊີວິດການເປັນຢູ່ຂອງປະຊາຊົນກຳປູເຈຍເວົ້າລວມ ແລະ ປະຊາຄົມຊາວຫວຽດນາມເວົ້ົ້າສະເພາະ ປະສົບກັບຄວາມຫຍຸ້ງຍາກຫຼາຍ.
ຕາມສຳນັກຂ່າວສານຫວຽດນາມ, ຕໍ່ໜ້າສະພາບການດັ່ງກ່າວ, ສະຖານທູດຫວຽດນາມ ປະຈຳກຳປູເຈຍ ໄດ້ສົ່ງສານເຖິງຊຸມຊົນຊາວຫວຽດນາມ ແລະ ພົນລະເມືອງຫວຽດນາມທີ່ອາໄສຢູ່ກຳປູເຈຍ, ໃນນັ້ນໄດ້ຮຽກຮ້ອງໃຫ້ປະຊາຊົນມີຄວາມໃຈເຢັນໆ ແລະ ພະຍາຍາມປະຕິບັດຕາມທຸກໆນະໂຍບາຍ, ກົດລະບຽບ ແລະ ມາດຕະການປ້ອງກັນພະຍາດຂອງລັດຖະບານທ້ອງຖິ່ນຢ່າງເຂັ້ມງວດ.
ສານດ້ານການທູດ ຂອງສະຖານທູດຫວຽດນາມ ໄດ້ຢັ້ງຢືນວ່າ ສະຖານທູດຫວຽດນາມມີຄວາມເຫັນອົກເຫັນໃຈຕໍ່ຄວາມຫຍຸ້ງຍາກຂອງປະຊາຄົມໃນປະຈຸບັນ, ພ້ອມດຽວກັນນັ້ນ ກໍ່ໄດ້ຮຽກຮ້ອງປະຊາຊົນ ແລະ ພົນລະເມືອງຫວຽດນາມບໍ່ໄດ້ກັບຄືນຫວຽດນາມ ໂດຍຜ່ານເສັ້ນທາງຂອງການນຳຄົນເຂົ້າເມືອງແບບຜິດກົດໝາຍ.
ປັດຈຸບັນ, ດ່ານຊາຍແດນ ແມ່ນໄດ້ຄວບຄຸມຢ່າງເຂັ້ມງວດ ໂດຍກຳລັງຮັກສາຄວາມສະຫງົບ ແລະ ທະຫານຊາຍແດນຂອງທັງສອງປະເທດ ແລະ ມີການລົງໂທດຢ່າງໜັກຕໍ່ຜູ້ທີ່ຂ້າມຊາຍແດນແບບຜິດກົດໝາຍ, ລວມທັງການປັບໃໝເງິນ ແລະ ຈຳຄຸກ.
ບົນພື້ນຖານນັ້ນ, ທ່ານເອກອັກຄະລັດຖະທູດ ຫວູກ່ວາງມິງ ໃຫ້ຮູ້ວ່າ, ເມື່ອກຳປູເຈຍຍົກອອກບັນດາລະບຽບການກີດຂວາງ ແລະ ຍົກອອກຄຳຫ້າມການເດີນທາງລະຫວ່າງບັນດາແຂວງ, ພົນລະເມືອງຫວຽດນາມ ສາມາດເຂົ້າເມືອງຢ່າງເປັນທາງການໂດຍຜ່ານດ່ານສາກົນກຳປູເຈຍ ແລະ ຫວຽດນາມ, ແຍກອອກຫ່າງຕາມລະບຽບການດ້ວຍລາຄາຖືກທີ່ສຸດ, ບໍ່ໄດ້ຕ້ອງກັງວົນກ່ຽວກັບການປັບໃໝ.
ບັນດາຄະດີຂອງການເຂົ້າເມືອງທີ່ຜິດກົດໝາຍຈະຖືກຈັບ, ປັບໃໝເງິນຢ່າງໜັກ ແລະ ຈະຖືກນຳ ຕົວອອກສານ ເພື່ອພິຈາລະນາຄະດີຕາມກົດໝາຍ, ໂດຍສະເພາະໃນກໍລະນີທີ່ສ້າງການຕິດເຊື້ອຊຸມຊົນໃນປະເທດ.
ຄຳຮຸ່ງ